27.6.2014 Den Europæiske Unions Tidende L 188/19 KOMMISSIONENS GENNEMFØRELSESFORORDNING (EU) Nr. 710/2014 af 23. juni 2014 om gennemførelsesmæssige tekniske standarder for så vidt angår betingelser for anvendelsen af den fælles beslutningsproces for institutspecifikke tilsynskrav i henhold til Europa-Parlamentets og Rådets direktiv 2013/36/EU (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets direktiv 2013/36/EU af 26. juni 2013 om adgang til at udøve virk- somhed som kreditinstitut og om tilsyn med kreditinstitutter og investeringsselskaber, om ændring af direktiv 2002/87/EF og om ophævelse af direktiv 2006/48/EF og 2006/49/EF ()), særlig artikel 113, stk. 5, tredje afsnit, og ud fra følgende betragtninger: (1) — Effektiv udveksling af relevante oplysninger er afgørende for at nå frem til en fælles beslutning om, hvorvidt kapi- talgrundlaget er tilstrækkeligt, om tilsynsforanstaltningerne i forbindelse med likviditetstilsyn, og om niveauet for likviditets- og kapitalkrav, der gælder for hvert institut i en koncern og for koncernen. (2) — For at sikre en konsekvent anvendelse af processen til at nå frem til en fælles beslutning er det vigtigt, at hvert trin er klart defineret. En klar proces fremmer også udvekslingen af oplysninger, udvikler den gensidige forståelse og forbindelserne mellem tilsynsmyndighederne og fremmer et effektivt tilsyn. (3) — For at foretage risikovurderingen og vurderingen af likviditetsrisikoprofilen for en koncern bør den konsolide- rende tilsynsmyndighed have et overblik over alle koncernens institutters aktiviteter, herunder institutter, der udøver virksomhed uden for Unionen. Samspillet mellem kompetente myndigheder i Unionen og tilsynsmyndig- heder i tredjelande bør derfor fremmes for at sætte de kompetente myndigheder i Unionen i stand til at vurdere de globale risici, som koncernen står over for. (4) — Rettidig og realistisk planlægning af den fælles beslutningsproces er af afgørende betydning. Alle kompetente myndigheder bør sende den konsoliderende tilsynsmyndighed de relevante oplysninger i god tid. For at individu- elle vurderinger kan forelægges og fortolkes på en konsekvent og ensartet måde, er det nødvendigt at indføre et fælles skema for resultaterne af den institutspecifikke tilsyns- og evalueringsproces. (5) — For at sikre ensartede betingelser for anvendelsen bør de trin, der skal følges i gennemførelsen af den fælles risiko- vurdering og opnåelsen af den fælles beslutning, fastsættes, idet der tages hensyn til, at nogle opgaver i den fælles risikovurdering og den fælles beslutningsproces kan udføres sideløbende og andre efter hinanden. (6) — For at fremme opnåelsen af fælles beslutninger er det vigtigt, at de kompetente myndigheder, der deltager i beslut- ningsprocessen, indgår i en dialog med hinanden, især før færdiggørelsen af risikovurderingsrapporterne og de fælles beslutninger. (7) — Den konsoliderende tilsynsmyndighed bør sende de involverede kompetente myndigheder alle relevante oplysnin- ger, der er nødvendige for udarbejdelsen af deres individuelle risikovurdering og for at nå frem til den fælles kapi- talbeslutning og den fælles likviditetsbeslutning. (8) — Rapporten med risikovurderingen af koncernen er et vigtigt referencedokument, der gør det muligt for de kompe- tente myndigheder at forstå og registrere vurderingen af bankkoncernens overordnede risikoprofil med henblik på at nå frem til en fælles beslutning om kapitalgrundlagets tilstrækkelighed og det krævede kapitalgrundlags stør- relse. Rapporten med vurderingen af koncernens likviditetsrisikoprofil er et vigtigt referencedokument, der gør det muligt for de kompetente myndigheder at forstå og registrere vurderingen af koncernens overordnede likvidi- tetsprofil. For at kunne fremstille den overordnede risikovurdering og likviditetsrisikovurdering af koncernen på en ensartet måde, fremme meningsfulde drøftelser mellem de kompetente myndigheder og muliggøre en solid vurdering af risiciene i forbindelse med grænseoverskridende bankkoncerner bør der fastlægges fælles skemaer for disse rapporter. () EUTL 176 af 27.6.2013,s. 1.